गैंता-कुदाल से शहीद बेदी को तोड़ा, लोगों में आक्रोश
आंबेडकर पार्क संघर्ष समिति ने बेदी तोड़ने की दी थी चेतावनी
आंबेडकरपार्क में शहीद बेदी का निर्माण होने पर आंबेडकर पार्क संघर्ष समिति के सदस्य खासे नाराज थे। 28 फरवरी की शाम समिति के सदस्यों ने छहमुहान चौक पर नुक्कड़ नाटक कर पार्क में शहीद बेदी के निर्माण को पार्क का अतिक्रमण ठहराते हुए इसे तोड़ने की मांग जिला प्रशासन से की थी। साथ ही जिला प्रशासन द्वारा पहल नहीं करने पर खुद से शहीद बेदी तोड़ने की चेतावनी समिति सदस्यों ने दी थी।
मेदिनीनगर : स्थल का निरीक्षण करते पुलिस।
भास्कर न्यूज | मेदिनीनगर
शहरथाना से सटे आंबेडकर पार्क में आज शनिवार को कुछ लोगों ने नवनिर्मित शहीद बेदी को तोड़ डाला। इस शहीद बेदी पर प्रत्येक रविवार शहीदों की याद में दीप जलाने का कार्यक्रम अमर शहीद श्रद्धांजलि मंच द्वारा किया जाता है। कार्यक्रम में काफी संख्या में स्त्री-पुरुष बच्चे भाग लेते हैं। बेदी टूटने पर संस्था के सदस्य सहित अन्य शहरवासी काफी मर्माहत आक्रोशित हैं। अमर शहीद श्रद्धांजलि मंच के सदस्यों ने इसकी सूचना शहर थाना को दी जिसके बाद पुलिस घटनास्थल पर पहुंची और वहां मौजूद लोगों से पूछताछ की। लेकिन किसी ने बेदी को नुकसान पहुंचाने वालों की पहचान नहीं की है।
आंबेडकर पार्क में घटना स्थल पर मौजूद अमर शहीद श्रद्धांजलि मंच के सदस्य सनत चटर्जी ने कहा कि दोपहर एक बजे के करीब कुछ लोग गैंता-कुदाल लेकर पार्क में घुसे और शहीद बेदी को तोड़ दिया। यह बिल्कुल घृणित कार्य है। शहीदों काे अपमानित किया गया है। प्रशासन को इसमें पहल करते हुए दोषियों पर कार्रवाई करनी चाहिए। पूर्व वार्ड पार्षद रविशंकर गुप्ता ने कहा कि जिस प्रकार आंबेडकर को जाति धर्म में बांधना उचित नहीं है उसी प्रकार शहीद भी किसी जाति, धर्म के नहीं होते। ऐसे में शहीदों को श्रद्धांजलि देने से कुछ लोगों को चिढ़ क्यों है, समझ से परे है। अमर शहीद मंच के रामाकांत पांडेय, विनय कुमार मोती, बंटी गुप्ता, भोला अग्रवाल, अजय कुमार आदि ने कहा कि शहीदों को श्रद्धांजलि किसी कीमत पर रूकने नहीं देंगे। कल रविवार को शाम पांच बजे दीया जलाने का कार्यक्रम पूर्ववत रहेगा। मंच के सदस्यों ने आम लोगों से इस कार्यक्रम में भाग लेने की अपील की है।
14फरवरी से श्रद्धांजलि कार्यक्रम की हुई है शुरुआत
अमरशहीद श्रद्धांजलि मंच ने आंबेडकर पार्क में 14 फरवरी से शहीदों की याद में दीप जलाने के कार्यक्रम की शुरुआत की है। कार्यक्रम का उद्घाटन पलामू एसपी इंद्रजीत महथा ने दीप जलाकर किया था। इसके बाद प्रत्येक रविवार दीप जलाने का यह कार्यक्रम चलने लगा। कार्यक्रम में लोगों की उपस्थिति में उत्तरोत्तर वृद्धि दर्ज की जा रही थी।
hin_Deva hin_Deva hin_Deva bho_Deva bho_Deva hin_Deva hin_Deva hin_Deva hin_Deva